title: Decizia (UE) 2017/1368 a Consiliului din 11 mai 2017 privind semnarea, în numele Uniunii Europene și al statelor sale membre, și aplicarea cu titlu provizoriu a celui de Al treilea protocol adițional la Acordul de instituire a unei asocieri între Comunitatea Europeană și statele sale membre, pe de o parte, și Republica Chile, pe de altă parte, pentru a ține seama de aderarea Republicii Croația la Uniunea Europeană

text:
               27.7.2017

               RO

               Jurnalul Oficial al Uniunii Europene

               L 196/1

         DECIZIA (UE) 2017/1368 A CONSILIULUI
   din 11 mai 2017
   privind semnarea, în numele Uniunii Europene și al statelor sale membre, și aplicarea cu titlu provizoriu a celui de Al treilea protocol adițional la Acordul de instituire a unei asocieri între Comunitatea Europeană și statele sale membre, pe de o parte, și Republica Chile, pe de altă parte, pentru a ține seama de aderarea Republicii Croația la Uniunea Europeană
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 217 coroborat cu articolul 218 alineatul (5),
   având în vedere Actul de aderare a Republicii Croația, în special articolul 6 alineatul (2),
   având în vedere propunerea Comisiei Europene,
   întrucât:

               (1)

               În conformitate cu articolul 6 alineatul (2) din Actul de aderare a Republicii Croația, aderarea Croației la, între altele, Acordul de instituire a unei asocieri între Comunitatea Europeană și statele sale membre, pe de o parte, și Republica Chile, pe de altă parte (1), (denumit în continuare „acordul”) se aprobă prin intermediul unui protocol la acordul menționat (denumit în continuare „protocolul”). În temeiul acordului, în ceea ce privește astfel de aderări se aplică o procedură simplificată, prin care protocolul se încheie între Consiliu, hotărând în unanimitate în numele statelor membre, și țara terță în cauză.

               (2)

               La data de 14 septembrie 2012, Consiliul a autorizat Comisia să deschidă negocieri cu țările terțe în cauză, având în vedere aderarea Croației la Uniune. Negocierile cu Chile s-au încheiat cu succes prin parafarea protocolului la 9 iulie 2015 la Bruxelles.

               (3)

               Protocolul ar trebui să fie semnat.

               (4)

               Protocolul ar trebui să se aplice cu titlu provizoriu până la încheierea procedurilor necesare pentru intrarea sa în vigoare,

         ADOPTĂ PREZENTA DECIZIE:
   Articolul 1
   Se autorizează semnarea, în numele Uniunii și al statelor sale membre, a celui de Al treilea protocol adițional la Acordul de instituire a unei asocieri între Comunitatea Europeană și statele sale membre, pe de o parte, și Republica Chile, pe de altă parte, pentru a ține seama de aderarea Republicii Croația la Uniunea Europeană, sub rezerva încheierii protocolului menționat.
   Textul protocolului este atașat la prezenta decizie.
   Articolul 2
   Președintele Consiliului este autorizat să desemneze persoana împuternicită (persoanele împuternicite) să semneze protocolul în numele Uniunii și al statelor sale membre.
   Articolul 3
   Protocolul se aplică cu titlu provizoriu de la 1 iulie 2013, în conformitate cu articolul 14 alineatul (2) din acesta, în așteptarea finalizării procedurilor necesare pentru intrarea sa în vigoare.
   Articolul 4
   Prezenta decizie intră în vigoare la data adoptării.

      Adoptată la Bruxelles, 11 mai 2017.

            Pentru Consiliu

            Președintele

         C. CARDONA

      (1)  JO L 352, 30.12.2002, p. 3.


title: Decizia Consiliului din 6 martie 2003 de instituire a unui Summit social tripartit pentru dezvoltare și ocuparea forței de muncă

text:
Anunţ juridic important

|

32003D0174

Official Journal L 070 , 14/03/2003 P. 0031 - 0033 Ediţie specială în limba cehă Chapter 01 Volume 04 P. 288  - 290 Ediţie specială în limba estonă Chapter 01 Volume 04 P. 288  - 290 Ediţie specială în limba maghiară Chapter 01 Volume 04 P. 288  - 290 Ediţie specială în limba lituaniană Chapter 01 Volume 04 P. 288  - 290 Ediţie specială în limba letonă Chapter 01 Volume 04 P. 288  - 290 Ediţie specială în limba malteză Chapter 01 Volume 04 P. 288  - 290 Ediţie specială în limba polonă Chapter 01 Volume 04 P. 288  - 290 Ediţie specială în limba slovacă Chapter 01 Volume 04 P. 288  - 290 Ediţie specială în limba slovenă Chapter 01 Volume 04 P. 288  - 290

		20030306Decizia Consiliuluidin 6 martie 2003de instituire a unui Summit social tripartit pentru dezvoltare și ocuparea forței de muncă(2003/174/CE)CONSILIUL UNIUNII EUROPENE,având în vedere Tratatul de instituire a Comunității Europene și, în special, articolul 202 al acestuia,având în vedere propunerea Comisiei,întrucât:(1) Partenerii sociali sunt asociați la punerea în aplicare a strategiei coordonate privind ocuparea forței de muncă, stabilită la Consiliul European de la Luxemburg din 20 și 21 noiembrie 1997, în cadrul Comitetului permanent pentru ocuparea forței de muncă instituit prin Decizia nr. 70/532/CEE a Consiliului din 14 decembrie 1970 de instituire a Comitetului permanent al Comunităților Europene pentru ocuparea forței de muncă [1].(2) Consiliul European de la Köln din 3 și 4 iunie 1999 a inițiat un dialog macroeconomic cu participarea reprezentanților Consiliului, Comisiei, Băncii Centrale Europene și ai partenerilor sociali.(3) Consiliul European de la Lisabona din 23 și 24 martie 2000 a stabilit un nou obiectiv strategic pentru următorul deceniu și a convenit că îndeplinirea acestui obiectiv necesită o strategie generală concepută să integreze reforme structurale, o strategie europeană coordonată privind ocuparea forței de muncă, protecția socială și politicile macroeconomice în contextul coordonării politicii economice generale a statelor membre. În comunicarea intitulată "Dialogul social european, o forță pentru inovare și schimbare", Comisia a accentuat faptul că Summit-ul social tripartit poate contribui la dezbaterea acestor subiecte.(4) În cadrul contribuției lor comune de la Consiliul European de la Laeken din 14 și 15 decembrie 2001, partenerii sociali au arătat că activitatea Comitetului permanent pentru ocuparea forței de muncă nu a determinat o integrare a eforturilor și nu a satisfăcut necesitatea de coerență și sinergie între diferitele procese în care era angrenat. De aceea, au propus să fie desființat și să se instituie o nouă formă de consultare tripartită.(5) În aceeași contribuție comună, partenerii sociali au propus formalizarea întâlnirilor lor cu Troica la nivel de șefi de stat sau de guvern și cu Comisia care, începând cu 1997, au avut loc în contextul procesului Luxemburg, în perioada imediat premergătoare reuniunilor Consiliului European. Începând cu decembrie 2000, aceste întâlniri sunt cunoscute ca Summiturile sociale și beneficiază de participarea președintelui Comisiei și a Troicii șefilor de stat sau de guvern împreună cu miniștrii muncii și afacerilor sociale și cu partenerii sociali reprezentați de Uniunea Confederațiilor Industriale și Patronale din Europa (UNICE), de Centrul european al întreprinderilor publice și al întreprinderilor de interes economic general (CEIP), Asociația europeană a întreprinderilor meșteșugărești, mici și mijlocii (UEAPME), Confederația Europeană a Sindicatelor (CES), Eurocadres și Confederația Europeană a Cadrelor (CEC).(6) Consiliul European de la Laeken a luat notă de disponibilitatea partenerilor sociali de a dezvolta și îmbunătăți coordonarea concertării privind diversele aspecte ale strategiei de la Lisabona. Consiliul European a convenit asupra organizării unui astfel de summit social înaintea fiecărui Consiliu European de primăvară. Hotărârea a fost confirmată la Consiliul European de la Barcelona din 15 și 16 martie 2002.(7) Prezenta decizie nu aduce atingere organizării și funcționării dialogului social în diferite state membre.(8) În contextul extinderii și al dezvoltării unui dialog social autonom, reprezentativitatea cea mai largă posibilă precum și legitimitatea și eficiența consultării partenerilor sociali sunt de maximă importanță. În acest scop, este necesar să se ia în considerație studiul Comisiei privind reprezentativitatea partenerilor sociali și lista revizuită a organizațiilor implicate în toate dimensiunile dialogului social la nivel european, care însă trebuie actualizată,DECIDE:Articolul 1InstituireaSe instituie Summitul social tripartit pentru dezvoltare și ocuparea forței de muncă (denumit în continuare "Summit").Articolul 2ResponsabilitateaÎn conformitate cu tratatul și având în vedere competențele instituțiilor și ale organelor Comunității, responsabilitatea Summitului este de a asigura concertarea continuă între Consiliu, Comisie și partenerii sociali. Acesta va da posibilitatea partenerilor sociali la nivel european să contribuie, în contextul dialogului social, la diversele componente ale strategiei integrate economice și sociale, inclusiv în ceea ce privește dimensiunea referitoare la dezvoltarea durabilă așa cum a fost lansată la Consiliul European de la Lisabona în martie 2000 și completată de Consiliul European de la Göteborg din iunie 2001. În acest scop, se sprijină pe activitatea și discuțiile anterioare dintre Consiliu, Comisie și partenerii sociali în diferite forumuri de concertare pe probleme economice, sociale și de ocupare a forței de muncă.Articolul 3Membrii(1) În componența Summitului intră reprezentanți la cel mai înalt nivel ai președinției în exercițiu a Consiliului precum și ai următoarelor două președinții, ai Comisiei și ai partenerilor sociali.Participă de asemenea miniștrii muncii și afacerilor sociale care fac parte din cele trei președinții, precum și comisarul responsabil cu ocuparea forței de muncă și afacerile sociale.În funcție de agenda întâlnirii, pot fi invitați să participe și alți miniștri aparținând celor trei președinții sau alți comisari.(2) Reprezentanții partenerilor sociali se împart în două delegații egale ca număr, alcătuite din 10 reprezentanți ai lucrătorilor și 10 reprezentanți ai angajatorilor, luându-se în considerație necesitatea de a asigura o participare echilibrată a bărbaților și femeilor.Fiecare delegație este alcătuită din reprezentanți ai organizațiilor de tip confederativ interprofesionale europene cu interese generale sau interese pe categorii și ale întreprinderilor mici și mijlocii la nivel european.Coordonarea tehnică a delegațiilor lucrătorilor se realizează de către Confederația Europeană a Sindicatelor (CES), iar cea a delegațiilor patronatului de către Uniunea Confederațiilor Industriale și Patronale din Europa (UNICE). CES și UNICE se asigură că opiniile exprimate de organizațiile specializate și sectoriale sunt pe deplin reflectate în contribuțiile lor și, dacă este cazul, includ în delegații reprezentanți ai unora dintre aceste organizații.Articolul 4Pregătirea(1) Agenda Summitului se stabilește în comun, în timpul întâlnirilor pregătitoare, de către președinția Consiliului, Comisie și reprezentanții organizațiilor interprofesionale ale lucrătorilor și patronatelor care participă la lucrările Summitului.(2) Subiectele de pe agendă se discută la întrunirea Consiliului în configurația privitoare la ocuparea forței de muncă, politica socială, sănătatea și protecția consumatorului.(3) Comisia asigură secretariatul Summitului. Aceasta asigură în special distribuirea promptă a documentelor. În scopul pregătirii și organizării întrunirilor, secretariatul Summitului stabilește contacte corespunzătoare cu CES și UNICE, care răspund de coordonarea propriilor delegații.Articolul 5Funcționarea(1) Summitul se întrunește cel puțin o dată pe an. Una dintre întruniri are loc înaintea Consiliului European de primăvară.(2) Summitul este prezidat în comun de către președintele Consiliului și cel al Comisiei.(3) Întrunirile Summitului sunt convocate, din proprie inițiativă, de către cei doi copreședinți, cu consultarea partenerilor sociali.Articolul 6InformareaCopreședinții realizează un rezumat al discuțiilor din cadrul Summitului pentru a informa configurațiile relevante ale Consiliului, precum și publicul general.Articolul 7AbrogareDecizia 1999/207/CE se abrogă începând cu data primei întruniri.Articolul 8Intrarea în vigoarePrezenta decizie intră în vigoare la 6 martie 2003.Adoptată la Bruxelles, 6 martie 2003.Pentru ConsiliuPreședinteleD. Reppas[1] JO L 273, 17.12.1970, p. 25. Decizie astfel cum a fost modificată ultima dată prin Decizia 1999/207/CE (JO L 72, 18.3.1999, p. 33).--------------------------------------------------


title: Decizia Consiliului din 22 decembrie 1999 privind acordarea garanției comunitare Băncii Europene de Investiții împotriva pierderilor în cadrul unor împrumuturi pentru proiecte din afara Comunității (Europa Centrală și de Est, țări mediteraneene, America Latină și Asia și Republica Africa de Sud)

text:
Anunţ juridic important

|

32000D0024

Official Journal L 009 , 13/01/2000 P. 0024 - 0026 Ediţie specială în limba cehă Chapter 01 Volume 03 P. 152  - 154 Ediţie specială în limba estonă Chapter 01 Volume 03 P. 152  - 154 Ediţie specială în limba maghiară Chapter 01 Volume 03 P. 152  - 154 Ediţie specială în limba lituaniană Chapter 01 Volume 03 P. 152  - 154 Ediţie specială în limba letonă Chapter 01 Volume 03 P. 152  - 154 Ediţie specială în limba malteză Chapter 01 Volume 03 P. 152  - 154 Ediţie specială în limba polonă Chapter 01 Volume 03 P. 152  - 154 Ediţie specială în limba slovacă Chapter 01 Volume 03 P. 152  - 154 Ediţie specială în limba slovenă Chapter 01 Volume 03 P. 152  - 154

		19991222Decizia Consiliuluidin 22 decembrie 1999privind acordarea garanției comunitare Băncii Europene de Investiții împotriva pierderilor în cadrul unor împrumuturi pentru proiecte din afara Comunității (Europa Centrală și de Est, țări mediteraneene, America Latină și Asia și Republica Africa de Sud)(2000/24/CE)CONSILIUL UNIUNII EUROPENE,având în vedere Tratatul de instituire a Comunității Europene și, în special, articolul 308 al acestuia,având în vedere propunerea Comisiei [1],având în vedere avizul Parlamentului European [2],întrucât:(1) Reuniunea Consiliului European de la Madrid din 15 și 16 decembrie 1995 a confirmat importanța Băncii Europene de Investiții, denumită în continuare "BEI", ca instrument de cooperare între Comunitate și America Latină, și a solicitat BEI să își intensifice activitățile în regiune; întrucât aceste proiecte trebuie să prezinte interes atât pentru Comunitate, cât și pentru țările respective.(2) Reuniunea Consiliului European de la Florența din 21 și 22 iunie 1996 a salutat rezultatele reuniunii la nivel înalt Asia – Europa, care a marcat o cotitură în relațiile dintre cele două continente.(3) Reuniunea Consiliului European de la Amsterdam din 16 și 17 iunie 1997 a salutat concluziile adoptate la cea de a doua Conferință Euromediteraneană, care a avut loc la Valleta, Malta, la 15 și 16 aprilie 1997, și a reafirmat principiile și obiectivele convenite la Barcelona în 1995.(4) Reuniunea Consiliului European de la Luxemburg din 12 și 13 decembrie 1997 a lansat procesul de extindere cu țările din Europa Centrală și de Est și Cipru.(5) Reuniunea Consiliului European de la Cardiff din 15 și 16 iunie 1998 a salutat eforturile Republicii Africa de Sud pentru modernizarea economiei sale și integrarea acesteia în sistemul comercial internațional.(6) BEI finalizează programele curente de împrumut pentru Europa Centrală și de Est, regiunea mediteraneană, Asia, America Latină și Republica Africa de Sud, conform Deciziei 97/256/CE [3], precum și împrumutul reglementat prin Protocolul de cooperare financiară cu Fosta Republică Iugoslavă a Macedoniei, conform Deciziei 98/348/CE a Consiliului [4].(7) Consiliul a invitat BEI să înceapă operațiuni în Bosnia și Herțegovina; operațiunile în cauză pot fi continuate, sub rezerva elaborării unui raport pozitiv conform prevederilor din Decizia 98/729/CE [5].(8) Deși Bosnia și Herțegovina și Fosta Republică Iugoslavă a Macedoniei au fost incluse în regiunea Europei Centrale și de Est de la adoptarea Deciziei 97/256/CE, împrumuturile acordate de BEI țărilor candidate din regiune ar trebui să crească având în vedere importanța facilității de preaderare pe care BEI planifică să o creeze pentru împrumuturi BEI destinate proiectelor din aceste țări fără o garanție de la bugetul Comunității sau al statelor membre.(9) În aceste circumstanțe, BEI ar trebui să se asigure că împrumuturile garantate în cadrul mandatului pentru Europa Centrală și de Est vor finanța îndeosebi proiecte din țările care au mai puține proiecte eligibile pentru finanțare din facilitatea de preaderare sau proiecte ale țărilor necandidate.(10) Acordurile de cooperare dintre Comunitatea Europeană și Nepal, dintre Comunitatea Europeană și RPD Laos și dintre Comunitatea Europeană și Yemen au intrat în vigoare la 1 iunie 1996, 1 decembrie 1997 și, respectiv, la 1 iulie 1998; Acordul de cooperare dintre Comunitatea Europeană și Coreea de Sud a fost semnat la 28 octombrie 1996; întrucât Nepal, Yemen, RPD Laos și Coreea de Sud ar trebui să devină beneficiare ale finanțării BEI în cadrul mandatului BEI pentru Asia și America Latină.(11) Este necesar să se aducă anumite îmbunătățiri programelor de operațiuni în ceea ce privește durata și acoperirea geografică; este necesar să se ajusteze rata globală de garantare și volumul de împrumuturi pentru care BEI este invitată să acopere riscul comercial prin garanții nesuverane.(12) Consiliul invită BEI să își continue operațiunile în sprijinul proiectelor de investiții desfășurate în aceste țări, oferindu-i garanția prevăzută în prezenta decizie.(13) În iunie 1996, Comisia, de comun acord cu BEI, a prezentat Consiliului o propunere pentru un nou sistem de garantare pentru împrumuturile acordate de BEI țărilor terțe.(14) La 2 decembrie 1996, Consiliul a aprobat concluziile privind noile acorduri de garantare pentru împrumuturile BEI către țări terțe, prin care s-a aprobat principiul garanției generale, fără distincție între regiuni și proiecte, și s-a acceptat sistemul de repartizare a riscurilor; în cadrul sistemului de repartizare a riscurilor, BEI ar trebui să obțină garanții nesuverane corespunzătoare din partea unor terțe părți pentru riscurile comerciale și, în acest gaz, garanția bugetară să acopere doar riscurile politice cauzate de netransferarea devizelor, expropriere, război sau tulburări sociale.(15) Acordurile de garantare nu ar trebui să afecteze credibilitatea financiară excelentă a BEI.(16) Regulamentul (CE, Euratom) nr. 1149/99 [6] a revizuit suma țintă și rata de provizionare a Fondului de garantare a împrumuturilor instituit prin Regulamentul (CE, Euratom) nr. 2728/94 [7].(17) În conformitate cu Acordul interinstituțional din 6 mai 1999 dintre Parlamentul European, Consiliu și Comisie privind disciplina bugetară și îmbunătățirea procedurii bugetare [8], perspectiva financiară pentru perioada 2000-2006 prevede un plafon al rezervei de garantare a împrumutului din bugetul Comunității de 200 de milioane de euro anual.(18) Finanțarea acordată de BEI țărilor terțe eligibile ar trebui să fie gestionată în conformitate cu criteriile și procedurile uzuale ale BEI, cu includerea unor măsuri corespunzătoare de control, precum și cu norme și proceduri în materie referitoare la Curtea de Conturi și OLAF, astfel încât să sprijine politicile comunitare și să consolideze coordonarea cu celelalte instrumente financiare ale Comunității; BEI și Comisia se consultă periodic pentru a asigura coordonarea priorităților și a activităților din aceste țări și pentru a evalua progresul realizat cu privire la îndeplinirea obiectivelor politicii comunitare în materie; stabilirea și revizuirea periodică a obiectivelor operaționale și evaluarea îndeplinirii lor intră în sfera de competențe a Consiliului de administrație al BEI; cu precădere, finanțarea acordată de BEI în țările candidate ar trebui să reflecte prioritățile stabilite în acordurile de aderare dintre Comunitate și aceste țări; astfel, transparența împrumuturilor BEI în temeiul prezentei decizii ar trebui să crească substanțial.(19) De la data intrării în vigoare a prezentei decizii, în temeiul prezentei decizii, garanția comunitară care acoperă facilitatea specială acordată Turciei pentru cutremure prin Decizia 1999/786/CE [9] ia forma unei prelungiri a garanției globale.(20) BEI și Comisia vor adopta procedurile pentru acordarea garanției menționate.(21) Pentru adoptarea prezentei decizii, singurele competențe acordate de tratat sunt cele menționate în articolul 308,DECIDE:Articolul 1(1) Comunitatea acordă BEI o garanție globală pentru plățile neîncasate dar care îi sunt datorate pentru creditele deschise, în conformitate cu criteriile sale uzuale și în sprijinul obiectivelor comunitare în materie de politică externă, pentru proiecte de investiții derulate în Europa Centrală și de Est, țările mediteraneene, America Latină și Asia și Republica Africa de Sud.Această garanție este limitată la 65 % din cuantumul total al creditelor deschise, plus toate sumele conexe. Plafonul global al creditelor deschise este echivalent cu 18410 milioane EUR, defalcat după cum urmează:- Europa Centrală și de Est:8680 milioane EUR;- țări mediteraneene:6425 milioane EUR;- America Latină și Asia:2480 milioane EUR;- Republica Africa de Sud:825 milioane EUR,și acoperă o perioadă de șapte ani care începe la 1 februarie 2000 pentru Europa Centrală și de Est, țările mediteraneene, America Latină și Asia și de la 1 iulie 2000 pentru Republica Africa de Sud și se încheie, pentru toate regiunile, la 31 ianuarie 2007.Comisia întocmește un raport privind aplicarea prezentei decizii la 31 ianuarie 2004 cel târziu sau cu șase luni înainte de intrarea în vigoare a oricărui nou tratat de aderare și face propuneri pentru modificarea prezentei decizii, dacă este cazul. Consiliul va discuta orice propunere și va hotărî pe baza acesteia, cu efect de la 1 august 2004 sau de la data intrării în vigoare a oricărui nou tratat de aderare.Dacă, la expirarea perioadei de garantare a împrumuturilor la 31 ianuarie 2007, împrumuturile acordate de BEI nu ating cuantumul total menționat în paragraful al doilea, perioada se prelungește automat cu șase luni.(2) Țările care intră sub incidența alineatul (1) sunt:- Europa Centrală și de Est: Albania, Bosnia și Herțegovina, Bulgaria, Republica Cehă, Estonia, Fosta Republică Iugoslavă a Macedoniei, Ungaria, Letonia, Lituania, Polonia, România, Republica Slovacă și Slovenia;- Țările mediteraneene: Algeria, Cipru, Egipt, Israel, Iordania, Liban, Malta, Maroc, Siria, Tunisia, Turcia și Gaza și Cisiordania;- America Latină: Argentina, Bolivia, Brazilia, Chile, Columbia, Costa Rica, Ecuador, El Salvador, Guatemala, Honduras, Mexic, Nicaragua, Panama, Paraguay, Peru, Uruguay și Venezuela;- Asia: Bangladesh, Brunei, China, India, Indonezia, Laos, Macao, Malaezia, Mongolia, Nepal, Pakistan, Filipine, Singapore, Coreea de Sud, Sri Lanka, Thailanda, Vietnam și Yemen;- Republica Africa de Sud.(3) Prin prezenta, BEI este invitată să încerce să acopere riscurile comerciale pentru 30 % din împrumuturile acordate în temeiul prezentei decizii cu garanții nesuverane, pe cât posibil pe baza mandatului regional individual. Acest procent trebuie majorat ori de câte ori este posibil, în măsura în care piața o permite.Articolul 2Comisia informează anual Parlamentul European și Consiliul cu privire la operațiunile de împrumut și progresul realizat în ceea ce privește repartizarea riscurilor în conformitate cu articolul 1 alineatul (3) și, în același timp, prezintă o evaluare privind funcționarea sistemului și coordonarea dintre instituțiile financiare care operează în domeniu. Informarea trimisă de Comisie Parlamentului European și Consiliului includ evaluarea modului în care sistemul de credite instituit în temeiul prezentei decizii a contribuit la realizarea obiectivelor în materie ale politicii externe a Comunității, având în vedere obiectivele operaționale și evaluarea corespunzătoare a realizării acestora, care vor fi stabilite de BEI pentru împrumuturile acordate în temeiul prezentei decizii.În scopurile menționate în primul paragraf, BEI transmite Comisiei informațiile necesare.Articolul 3BEI și Comisia stabilesc condițiile în care se acordă garanția.Articolul 4Prezenta decizie intră în vigoare la data publicării în Jurnalul Oficial al Comunităților Europene.Adoptată la Bruxelles, 22 decembrie 1999.Pentru ConsiliuPreședinteleK. Hemilä[1] JO C 145, 26.5.1999, p. 10.[2] Aviz emis la 19 noiembrie 1999 (nepublicat încă în Jurnalul Oficial).[3] JO L 102, 19.4.1997, p. 33. Decizie astfel cum a fost modificată ultima dată prin Decizia 98/729/CE (JO L 346, 22.12.1998, p. 54).[4] JO L 155, 29.5.1998, p. 53.[5] JO L 346, 22.12.1998, p. 54.[6] JO L 139, 2.6.1999, p. 1.[7] JO L 293, 12.11.1994, p. 1.[8] JO C 172, 18.6.1999, p. 1.[9] JO L 308, 3.12.1999, p. 35.--------------------------------------------------


title: 2011/773/UE: Decizia Parlamentului European și a Consiliului din 16 noiembrie 2011 privind mobilizarea Fondului european de ajustare la globalizare, în conformitate cu punctul 28 din Acordul interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară (cererea EGF/2010/020 IE/Construction 43 introdusă de Irlanda)

text:
               30.11.2011

               RO

               Jurnalul Oficial al Uniunii Europene

               L 317/31

         DECIZIA PARLAMENTULUI EUROPEAN ȘI A CONSILIULUI
   din 16 noiembrie 2011
   privind mobilizarea Fondului european de ajustare la globalizare, în conformitate cu punctul 28 din Acordul interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară (cererea EGF/2010/020 IE/Construction 43 introdusă de Irlanda)
   (2011/773/UE)
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Acordul interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară (1), în special punctul 28,
   având în vedere Regulamentul (CE) nr. 1927/2006 al Parlamentului European și al Consiliului din 20 decembrie 2006 privind crearea Fondului european de ajustare la globalizare (2), în special articolul 12 alineatul (3),
   având în vedere propunerea Comisiei Europene,
   întrucât:

               (1)

               Fondul european de ajustare la globalizare (FEG) a fost creat pentru a oferi sprijin suplimentar lucrătorilor disponibilizați ca urmare a modificărilor majore din structura comerțului mondial cauzate de globalizare și pentru a-i ajuta să se reintegreze pe piața forței de muncă.

               (2)

               Domeniul de aplicare a FEG a fost extins pentru cererile depuse începând de la 1 mai 2009 pentru a include acordarea de sprijin lucrătorilor disponibilizați ca urmare directă a crizei financiare și economice mondiale.

               (3)

               Acordul interinstituțional din 17 mai 2006 permite mobilizarea FEG în limita unui plafon anual de 500 milioane EUR.

               (4)

               La 9 iunie 2010, Irlanda a prezentat o cerere de mobilizare a FEG în legătură cu concedierile în 1 560 de întreprinderi a căror activitate se încadrează în NACE revizuirea 2 diviziunea 43 („Lucrări speciale de construcții”) în regiunile NUTS II Border, Midland and Western (IE01) și Southern and Eastern (IE02) și a prezentat informații suplimentare până la 17 iunie 2011. Cererea îndeplinește condițiile pentru stabilirea contribuțiilor financiare, astfel cum sunt prevăzute la articolul 10 din Regulamentul (CE) nr. 1927/2006. Prin urmare, Comisia propune mobilizarea sumei de 21 664 148 EUR.

               (5)

               Prin urmare, ar trebui mobilizat FEG pentru a oferi o contribuție financiară ca răspuns la cererea prezentată de Irlanda.

         ADOPTĂ PREZENTA DECIZIE:
   Articolul 1
   În cadrul bugetului general al Uniunii Europene pentru exercițiul financiar 2011, se mobilizează Fondul european de ajustare la globalizare pentru alocarea sumei de 21 664 148 EUR sub formă de credite de angajament și credite de plată.
   Articolul 2
   Prezenta decizie se publică în Jurnalul Oficial al Uniunii Europene.

      Adoptată la Strasbourg, 16 noiembrie 2011.

            Pentru Parlamentul European

            Președintele

         J. BUZEK

            Pentru Consiliu

            Președintele

         W. SZCZUKA

      (1)  JO C 139, 14.6.2006, p. 1.

      (2)  JO L 406, 30.12.2006, p. 1.


title: Decizia Comisiei din 14 decembrie 2009 de modificare a anexelor I și II la Decizia 2006/766/CE de stabilire a listelor țărilor terțe și a teritoriilor din care se autorizează importurile de moluște bivalve, echinoderme, tunicieri, gasteropode marine și produse pescărești [notificată cu numărul C(2009) 9870] (Text cu relevanță pentru SEE)

text:
               15.12.2009

               RO

               Jurnalul Oficial al Uniunii Europene

               L 328/70

      DECIZIA COMISIEI

   din 14 decembrie 2009
   de modificare a anexelor I și II la Decizia 2006/766/CE de stabilire a listelor țărilor terțe și a teritoriilor din care se autorizează importurile de moluște bivalve, echinoderme, tunicieri, gasteropode marine și produse pescărești
   [notificată cu numărul C(2009) 9870]
   (Text cu relevanță pentru SEE)
   (2009/951/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 854/2004 al Parlamentului European și al Consiliului din 29 aprilie 2004 de stabilire a normelor specifice de organizare a controalelor oficiale privind produsele de origine animală destinate consumului uman (1), în special articolul 11 alineatul (1),
   întrucât:

               (1)

               Regulamentul (CE) nr. 854/2004 prevede că produsele de origine animală trebuie să fie importate numai dintr-o țară terță sau dintr-o parte a unei țări terțe înscrise pe o listă întocmită în conformitate cu regulamentul menționat anterior. De asemenea, regulamentul stabilește condiții speciale pentru importul moluștelor bivalve, tunicierilor, echinodermelor, gasteropodelor marine și a produselor pescărești din țările terțe.

               (2)

               Regulamentul (CE) nr. 854/2004 prevede că, atunci când aceste liste sunt stabilite și actualizate, trebuie să se țină cont de controalele Uniunii efectuate în țările terțe și de garanțiile oferite de autoritățile competente din țările terțe în ceea ce privește conformitatea sau echivalența cu legislația Uniunii privind hrana pentru animale și produsele alimentare și cu normele de sănătate animală astfel cum sunt stabilite în Regulamentul (CE) nr. 882/2004 al Parlamentului European și al Consiliului din 29 aprilie 2004 privind controalele oficiale efectuate pentru a asigura verificarea conformității cu legislația privind hrana pentru animale și produsele alimentare și cu normele de sănătate animală și de bunăstare a animalelor (2).

               (3)

               Decizia 2006/766/CE a Comisiei din 6 noiembrie 2006 de stabilire a listelor țărilor terțe și a teritoriilor din care se autorizează importurile de moluște bivalve, echinoderme, tunicieri, gasteropode marine și produse pescărești (3) enumeră țările terțe care îndeplinesc criteriile prevăzute la articolul 11 alineatul (4) din Regulamentul (CE) nr. 854/2004 și care sunt, prin urmare, în măsură să garanteze îndeplinirea de către produsele respective exportate către Uniunea Europeană a condițiilor sanitare prevăzute de legislația Uniunii în vederea protejării sănătății consumatorilor. În consecință, anexa I la decizia respectivă stabilește o listă a țărilor terțe din care se autorizează importurile de moluște bivalve, echinoderme, tunicieri și gasteropode marine sub orice formă, pentru consumul uman, în timp ce anexa II la aceasta stabilește o listă a țărilor terțe și a teritoriilor din care se autorizează importurile de produse pescărești sub orice formă, pentru consumul uman.

               (4)

               Regulamentul (CE) nr. 2076/2005 al Comisiei din 5 decembrie 2005 de stabilire a dispozițiilor tranzitorii de aplicare a Regulamentelor (CE) nr. 853/2004, (CE) nr. 854/2004 și (CE) nr. 882/2004 ale Parlamentului European și ale Consiliului (4) stabilește măsuri tranzitorii pentru o perioadă care se încheie la 31 decembrie 2009. Aceste măsuri includ o derogare de la articolul 11 alineatul (1) din Regulamentul (CE) nr. 854/2004, prin care statele membre pot autoriza importul de moluște bivalve și produse pescărești din țările terțe enumerate în anexele sale I și II, cu condiția ca, printre altele, autoritatea competentă din țara terță sau din teritoriu să fi oferit statului membru respectiv garanții că produsele în cauză au fost obținute în condiții cel puțin echivalente celor care reglementează producția și introducerea pe piață a produselor Uniunii.

               (5)

               Canada este inclusă, în prezent, pe lista din anexa I la Regulamentul (CE) nr. 2076/2005. Controalele efectuate de Uniune în Canada pentru a evalua sistemul de control actual care reglementează producția de moluște bivalve destinate exportului către Uniunea Europeană, dintre care ultimul a avut loc în 2009, împreună cu recomandarea comitetului mixt de gestionare stabilit prin Acordul dintre Uniunea Europeană și Guvernul Canadei cu privire la măsurile sanitare pentru protecția sănătății publice și animale în comerțul cu animale vii și produse de origine animală (5) din 17 decembrie 1998, privind echivalența reciprocă a normelor canadiene și ale Uniunii aplicabile moluștelor bivalve, indică faptul că condițiile aplicabile în Canada moluștelor bivalve, echinodermelor, tunicierilor și gasteropodelor marine destinate exportului către UE sunt echivalente celor prevăzute de legislația aplicabilă a Uniunii.

               (6)

               Groenlanda este inclusă, în prezent, pe lista din anexa I la Regulamentul (CE) nr. 2076/2005. Controalele efectuate de Uniune în Groenlanda pentru a evalua sistemul de control actual care reglementează producția de moluște bivalve destinate exportului către Uniunea Europeană, dintre care ultimul a avut loc în 2009, împreună cu garanțiile oferite de autoritatea competentă din Groenlanda, indică faptul că condițiile aplicabile în țara terță respectivă în ceea ce privește moluștele bivalve, echinodermele, tunicierii și gasteropodele marine destinate exportului către UE sunt echivalente celor prevăzute de legislația aplicabilă a Uniunii. În consecință, Groenlanda ar trebui să fie inclusă pe lista din anexa I la Decizia 2006/766/CE.

               (7)

               Controalele efectuate de Uniune în Statele Unite pentru a evalua sistemul de control actual care reglementează producția de moluște bivalve destinate exportului către Uniunea Europeană, dintre care ultimul a avut loc în 2009, au indicat existența unor diferențe între normele americane și cele ale Uniunii în ceea ce privește moluștele bivalve, dar nu au identificat niciun risc grav pentru sănătatea umană, cu excepția în ceea ce privește zona de recoltare din Golful Mexic. Statele Unite și Uniunea Europeană au convenit să examineze echivalența reciprocă a normelor americane și cele ale Uniunii în ceea ce privește moluștele bivalve. Prin urmare, este adecvată autorizarea, pe o bază temporară, a importurilor în Uniunea Europeană a moluștelor bivalve, echinodermelor, tunicierilor și a gasteropodelor marine din Statele Unite, cu excepția moluștelor bivalve recoltate în Golful Mexic. Această autorizație temporară ar trebui revizuită la șase luni de la intrarea sa în vigoare, ținând cont de rezultatele examinării echivalenței normelor americane și cele ale Uniunii în ceea ce privește moluștele bivalve.

               (8)

               Angola, Azerbaidjan, Benin, Congo, Eritreea, Israel, Myanmar, Insulele Solomon, Sfânta Elena și Togo figurează la momentul actual pe lista din anexa II la Regulamentul (CE) nr. 2076/2005. Controalele efectuate de Uniune pentru a evalua sistemul de control actual care reglementează producția de moluște bivalve destinate exportului către Uniunea Europeană, dintre care ultimul a avut loc în 2007 în Angola, în 2007 în Azerbaidjan, în 2009 în Benin, în 2009 în Congo, în 2008 în Eritreea, în 2009 în Israel, în 2009 în Myanmar, în 2007 în Insulele Solomon, în 2003 în Sfânta Elena și în 2009 în Togo, împreună cu garanțiile oferite de autoritățile competente din Angola, Azerbaidjan (numai pentru caviar), Benin, Congo [numai pentru produsele pescărești capturate, eviscerate (după caz), congelate și condiționate în ambalajul lor final numai pe mare], Eritreea, Israel, Myanmar (numai pentru produsele pescărești capturate congelate), Insulele Solomon, Sfânta Elena și Togo (numai pentru homarii vii), indică faptul că condițiile aplicabile în aceste țări terțe în ceea ce privește produsele pescărești destinate exportului către UE sunt echivalente celor prevăzute de legislația aplicabilă a UE. În consecință, aceste țări terțe trebuie incluse pe lista din anexa II la Decizia 2006/766/CE.

               (9)

               În plus, pentru a ține cont de diferențele privind garanțiile oferite de aceste țări terțe, este necesar să se prevadă anumite restricții în ceea ce privește listele din anexele I și II la Decizia 2006/766/CE.

               (10)

               Sfânta Elena, Tristan da Cunha și Ascension constituie un singur teritoriu de peste mări. Cu toate acestea, deoarece aceste insule sunt departe una de alta și, în practică, sunt guvernate separat, acestea au ales să stabilească fiecare propria autoritate competentă privind siguranța produselor pescărești. Prin urmare, includerea Sfintei Elena ca țară terță din care sunt autorizate importurile de produse pescărești nu ar trebui să acopere insulele Tristan da Cunha și Ascension.

               (11)

               În scopul clarificării legislației UE, titlurile anexelor I și II la Decizia 2006/766/CE ar trebui modificate. Titlul anexei I ar trebui să precizeze că doar importurile de moluște bivalve, echinoderme, tunicieri și gasteropode marine pentru consumul uman, indiferent dacă sunt vii, congelate sau prelucrate, care provin din țările terțe enumerate în prezenta anexă, sunt autorizate. Titlul anexei II ar trebui să precizeze că aceasta reglementează importul de produse pescărești definite la punctul 3.1 din anexa I la Regulamentul (CE) nr. 853/2004 al Parlamentului European și al Consiliului din 29 aprilie 2004 de stabilire a unor norme specifice de igienă care se aplică alimentelor de origine animală (6), cu excepția celor vizate de anexa I la prezenta decizie. Această distincție este necesară deoarece cerințele UE aplicabile acestor două grupe de produse sunt diferite.

               (12)

               Prin urmare, Decizia 2006/766/CE ar trebui modificată în consecință.

               (13)

               Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTA DECIZIE:
   Articolul 1
   Decizia 2006/766/CE se modifică după cum urmează:

               1.

               Anexa I se modifică după cum urmează:

                           (a)

                           titlul anexei I se înlocuiește cu textul următor:

                              „ANEXA I

                                 Lista țărilor terțe din care se autorizează importurile de moluște bivalve, echinoderme, tunicieri și gasteropode marine vii, congelate sau prelucrate pentru consumul uman
                                  (7)

                           (b)

                           următoarea rubrică privind Canada este introdusă după rubrica privind Australia:

                                       „CA

                                       CANADA”

                           (c)

                           următoarea rubrică privind Groenlanda este introdusă după rubrica privind Chile:

                                       „GL

                                       GROENLANDA”

                           (d)

                           următoarea rubrică privind Statele Unite este introdusă după rubrica privind Turcia:

                                       „US

                                       STATELE UNITE ALE AMERICII

                                       Doar până la 1 iulie 2010
                                       și
                                       excluzând importurile de moluște bivalve recoltate în statele Florida, Texas, Mississippi, Alabama și Louisiana.”

               2.

               Anexa II la Decizia 2006/766/CE se înlocuiește cu textul anexei la prezenta decizie.

         Articolul 2
   Prezenta decizie se aplică de la 1 ianuarie 2010.
   Articolul 3
   Prezenta decizie se adresează statelor membre.

      Adoptată la Bruxelles, 14 decembrie 2009.

            Pentru Comisie

         Androulla VASSILIOU

            Membru al Comisiei

      (1)  JO L 139, 30.4.2004, p. 206.

      (2)  JO L 165, 30.4.2004, p. 1.

      (3)  JO L 320, 18.11.2006, p. 53.

      (4)  JO L 338, 22.12.2005, p. 83.

      (5)  JO L 71, 18.3.1999, p. 3.

      (6)  JO L 139, 30.4.2004, p. 55. Anexa I: „3.1. «produse pescărești»: toate animalele marine sau de apă dulce (cu excepția moluștelor bivalve, echinodermelor vii, tunicatelor vii și gasteropodelor marine vii și a tuturor mamiferelor marine, reptile și broaște), sălbatice sau de crescătorie, inclusiv toate formele și părțile comestibile ale acestor animale;”.

      (7)  Inclusiv cele care fac obiectul definiției produselor pescărești de la punctul 3.1 din anexa I la Regulamentul (CE) nr. 853/2004 al Parlamentului European și al Consiliului (JO L 139, 30.4.2004, p. 55).”;

      ANEXĂ

            „ANEXA II

               Lista țărilor terțe și a teritoriilor din care sunt autorizate importurile de produse pescărești pentru consumul uman, altele decât cele acoperite de anexa I la prezenta decizie

            [Țări și teritorii menționate la articolul 11 din Regulamentul (CE) nr. 854/2004]

                        Codul ISO

                        Țări

                        Restricții

                        AE

                        EMIRATELE ARABE UNITE

                        AG

                        ANTIGUA ȘI BARBUDA

                        Numai pentru homarii vii

                        AL

                        ALBANIA

                        AM

                        ARMENIA

                        Numai pentru raci de râu vii sălbatici, raci de râu procesați termic care nu provin din acvacultură și raci de râu congelați care nu provin din acvacultură

                        AN

                        ANTILELE OLANDEZE

                        AO

                        ANGOLA

                        AR

                        ARGENTINA

                        AU

                        AUSTRALIA

                        AZ

                        AZERBAIDJAN

                        Numai pentru caviar

                        BA

                        BOSNIA ȘI HERȚEGOVINA

                        BD

                        BANGLADESH

                        BJ

                        BENIN

                        BR

                        BRAZILIA

                        BS

                        BAHAMAS

                        BY

                        BELARUS

                        BZ

                        BELIZE

                        CA

                        CANADA

                        CG

                        CONGO

                        Numai pentru produsele pescărești capturate, eviscerate (după caz), congelate și condiționate în ambalajul lor final pe mare

                        CH

                        ELVEȚIA

                        CI

                        CÔTE D’IVOIRE

                        CL

                        CHILE

                        CN

                        CHINA

                        CO

                        COLUMBIA

                        CR

                        COSTA RICA

                        CU

                        CUBA

                        CV

                        CAPUL VERDE

                        DZ

                        ALGERIA

                        EC

                        ECUADOR

                        EG

                        EGIPT

                        ER

                        ERITREEA

                        FK

                        INSULELE FALKLAND

                        GA

                        GABON

                        GD

                        GRENADA

                        GH

                        GHANA

                        GL

                        GROENLANDA

                        GM

                        GAMBIA

                        GN

                        GUINEEA

                        Numai pentru peștele care nu a făcut obiectul unor operațiuni de transformare sau procesare, altele decât decapitarea, eviscerarea, refrigerarea sau congelarea. Nu se aplică reducerea frecvenței inspecțiilor fizice, prevăzută de Decizia 94/360/CE a Comisiei (JO L 158, 25.6.1994, p. 41)

                        GT

                        GUATEMALA

                        GY

                        GUYANA

                        HK

                        HONG KONG

                        HN

                        HONDURAS

                        HR

                        CROAȚIA

                        ID

                        INDONEZIA

                        IL

                        ISRAEL

                        IN

                        INDIA

                        IR

                        IRAN

                        JM

                        JAMAICA

                        JP

                        JAPONIA

                        KE

                        KENYA

                        KR

                        COREEA DE SUD

                        KZ

                        KAZAHSTAN

                        LK

                        SRI LANKA

                        MA

                        MAROC

                        ME

                        MUNTENEGRU

                        MG

                        MADAGASCAR

                        MM

                        MYANMAR

                        Numai pentru produsele pescărești capturate congelate sălbatice (pește de apă dulce sau pește marin, creveți)

                        MR

                        MAURITANIA

                        MU

                        MAURITIUS

                        MV

                        MALDIVE

                        MX

                        MEXIC

                        MY

                        MALAYSIA

                        MZ

                        MOZAMBIC

                        NA

                        NAMIBIA

                        NC

                        NOUA CALEDONIE

                        NG

                        NIGERIA

                        NI

                        NICARAGUA

                        NZ

                        NOUA ZEELANDĂ

                        OM

                        OMAN

                        PA

                        PANAMA

                        PE

                        PERU

                        PF

                        POLINEZIA FRANCEZĂ

                        PG

                        PAPUA-NOUA GUINEE

                        PH

                        FILIPINE

                        PM

                        SAINT PIERRE ȘI MIQUELON

                        PK

                        PAKISTAN

                        RS

                        SERBIA
                        Fără Kosovo, în conformitate cu Rezoluția 1244 a Consiliului de Securitate al Organizației Națiunilor Unite din 10 iunie 1999

                        Numai pentru peștii întregi și proaspeți din capturile de pește marin sălbatic

                        RU

                        RUSIA

                        SA

                        ARABIA SAUDITĂ

                        SB

                        INSULELE SOLOMON

                        SC

                        SEYCHELLES

                        SG

                        SINGAPORE

                        SH

                        SFÂNTA ELENA
                        Fără insulele Tristan da Cunha și Ascension

                        SN

                        SENEGAL

                        SR

                        SURINAME

                        SV

                        EL SALVADOR

                        TG

                        TOGO

                        Numai pentru homarii vii

                        TH

                        THAILANDA

                        TN

                        TUNISIA

                        TR

                        TURCIA

                        TW

                        TAIWAN

                        TZ

                        TANZANIA

                        UA

                        UCRAINA

                        UG

                        UGANDA

                        US

                        STATELE UNITE ALE AMERICII

                        UY

                        URUGUAY

                        VE

                        VENEZUELA

                        VN

                        VIETNAM

                        YE

                        YEMEN

                        YT

                        MAYOTTE

                        ZA

                        AFRICA DE SUD

                        ZW

                        ZIMBABWE”


title: Decizia (UE) 2017/743 a Consiliului din 25 aprilie 2017 de numire a unui membru, propus de Republica Austria, în cadrul Comitetului Regiunilor

text:
               28.4.2017

               RO

               Jurnalul Oficial al Uniunii Europene

               L 111/10

         DECIZIA (UE) 2017/743 A CONSILIULUI
   din 25 aprilie 2017
   de numire a unui membru, propus de Republica Austria, în cadrul Comitetului Regiunilor
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere propunerea guvernului austriac,
   întrucât:

               (1)

               La 26 ianuarie 2015, 5 februarie 2015 și 23 iunie 2015, Consiliul a adoptat Deciziile (UE) 2015/116 (1), (UE) 2015/190 (2) și (UE) 2015/994 (3) de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2015 și 25 ianuarie 2020.

               (2)

               Un loc de membru în cadrul Comitetului Regiunilor a devenit vacant ca urmare a încheierii mandatului domnului Erwin PRÖLL,

         ADOPTĂ PREZENTA DECIZIE:
   Articolul 1
   Este numită în calitatea de membru în cadrul Comitetului Regiunilor pentru durata rămasă a mandatului actual, care se încheie la 25 ianuarie 2020:

               —

               Mag. Johanna MIKL-LEITNER, Mitglied der niederösterreichischen Landesregierung.

         Articolul 2
   Prezenta decizie intră în vigoare la data adoptării.

      Adoptată la Luxemburg, 25 aprilie 2017.

            Pentru Consiliu

            Președintele

         I. BORG

      (1)  Decizia (UE) 2015/116 a Consiliului din 26 ianuarie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 20, 27.1.2015, p. 42).

      (2)  Decizia (UE) 2015/190 a Consiliului din 5 februarie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 31, 7.2.2015, p. 25).

      (3)  Decizia (UE) 2015/994 a Consiliului din 23 iunie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 159, 25.6.2015, p. 70).


title: Decizia (PESC) 2017/1176 a Comitetului politic și de securitate din 26 iunie 2017 privind numirea comandantului forței misiunii UE pentru misiunea militară a Uniunii Europene pentru a contribui la instruirea forțelor armate maliene (EUTM Mali) (EUTM Mali/1/2017)

text:
               1.7.2017

               RO

               Jurnalul Oficial al Uniunii Europene

               L 170/94

         DECIZIA (PESC) 2017/1176 A COMITETULUI POLITIC ȘI DE SECURITATE
   din 26 iunie 2017
   privind numirea comandantului forței misiunii UE pentru misiunea militară a Uniunii Europene pentru a contribui la instruirea forțelor armate maliene (EUTM Mali) (EUTM Mali/1/2017)
   COMITETUL POLITIC ȘI DE SECURITATE,
   având în vedere Tratatul privind Uniunea Europeană, în special articolul 38,
   având în vedere Decizia 2013/34/PESC a Consiliului din 17 ianuarie 2013 privind o misiune militară a Uniunii Europene pentru a contribui la instruirea forțelor armate maliene (EUTM Mali) (1), în special articolul 5,
   întrucât:

               (1)

               În temeiul articolului 5 alineatul (1) din Decizia 2013/34/PESC, Consiliul a autorizat Comitetul politic și de securitate (COPS), în conformitate cu articolul 38 din Tratatul privind Uniunea Europeană, să adopte deciziile corespunzătoare referitoare la controlul politic și la conducerea strategică a misiunii EUTM Mali, inclusiv deciziile de numire a următorilor comandanți ai misiunii UE.

               (2)

               La 7 decembrie 2016, COPS a adoptat Decizia (PESC) 2016/2352 (2) de numire a generalului de brigadă Peter DEVOGELAERE în funcția de comandant al misiunii UE pentru EUTM Mali.

               (3)

               Decizia (UE) 2017/971 a Consiliului (3) a modificat lanțul de comandă al EUTM Mali. În consecință, Decizia (PESC) 2016/2352 a fost abrogată, iar generalul de brigadă Peter DEVOGELAERE a fost numit comandant al forței misiunii UE pentru EUTM Mali.

               (4)

               La 10 aprilie 2017, Belgia a propus numirea generalului de brigadă Bart LAURENT pentru a-i succeda generalului de brigadă Peter DEVOGELAERE în funcția de comandant al forței misiunii UE pentru EUTM Mali.

               (5)

               La 29 mai 2017, Comitetul militar al UE a recomandat COPS numirea generalului de brigadă Bart LAURENT pentru a-i succeda generalului de brigadă Peter DEVOGELAERE în funcția de comandant al forței misiunii UE pentru EUTM Mali începând cu 12 iulie 2017.

               (6)

               În conformitate cu articolul 5 din Protocolul nr. 22 privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la elaborarea și la punerea în aplicare a deciziilor și acțiunilor Uniunii care au implicații în materie de apărare. În consecință, Danemarca nu participă la adoptarea prezentei decizii, nu îi revin obligații în temeiul acesteia și aceasta nu i se aplică,

         ADOPTĂ PREZENTA DECIZIE:
   Articolul 1
   Generalul de brigadă Bart LAURENT este numit în funcția de comandant al forței misiunii UE pentru misiunea militară a Uniunii Europene pentru a contribui la instruirea forțelor armate maliene (EUTM Mali) începând cu 12 iulie 2017.
   Articolul 2
   Prezenta decizie intră în vigoare la data adoptării.

      Adoptată la Bruxelles, 26 iunie 2017.

            Pentru Comitetul politic și de securitate

            Președintele

         W. STEVENS

      (1)  JO L 14, 18.1.2013, p. 19.

      (2)  Decizia (PESC) 2016/2352 a Comitetului politic și de securitate din 7 decembrie 2016 privind numirea comandantului misiunii UE pentru misiunea militară a Uniunii Europene pentru a contribui la instruirea forțelor armate maliene (EUTM Mali) și de abrogare a Deciziei (PESC) 2016/939 (EUTM Mali/2/2016) (JO L 348, 21.12.2016, p. 25).

      (3)  Decizia (UE) 2017/971 a Consiliului din 8 iunie 2017 de stabilire a modalităților de planificare și conducere pentru misiunile PSAC militare neexecutive ale UE și de modificare a Deciziilor 2010/96/PESC privind o misiune militară a Uniunii Europene pentru a contribui la instruirea forțelor de securitate somaleze, 2013/34/PESC privind o misiune militară a Uniunii Europene pentru a contribui la instruirea forțelor armate maliene (EUTM Mali) și (PESC) 2016/610 privind o misiune PSAC de instruire militară a Uniunii Europene în Republica Centrafricană (EUTM RCA) (JO L 146, 9.6.2017, p. 133).


title: Decizia (PESC) 2016/564 a Consiliului din 11 aprilie 2016 de modificare a Deciziei 2013/798/PESC privind măsuri restrictive împotriva Republicii Centrafricane

text:
               12.4.2016

               RO

               Jurnalul Oficial al Uniunii Europene

               L 96/38

         DECIZIA (PESC) 2016/564 A CONSILIULUI
   din 11 aprilie 2016
   de modificare a Deciziei 2013/798/PESC privind măsuri restrictive împotriva Republicii Centrafricane
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 23 decembrie 2013, în urma adoptării Rezoluției Consiliului de Securitate al Organizației Națiunilor Unite 2127 (2013), Consiliul a adoptat Decizia 2013/798/PESC (1).

               (2)

               La 27 ianuarie 2016, Consiliul de Securitate al Organizației Națiunilor Unite a adoptat Rezoluția 2262 (2016) care prelungește embargoul asupra armelor, interdicția de călătorie și înghețarea activelor împotriva Republicii Centrafricane până la 31 ianuarie 2017 și prevede anumite modificări la exceptările de la embargoul asupra armelor, precum și la criteriile de desemnare.

               (3)

               Sunt necesare acțiuni suplimentare din partea Uniunii pentru punerea în aplicare a acestor măsuri.

               (4)

               Decizia 2013/798/PESC ar trebui modificată în consecință,

         ADOPTĂ PREZENTA DECIZIE:
   Articolul 1
   Decizia 2013/798/PESC se modifică după cum urmează:

               1.

               Articolul 2 se modifică după cum urmează:

                           (a)

                           litera (c) de la alineatul (1) se înlocuiește cu următorul text:

                                       „(c)

                                       vânzării, furnizării, transferului sau exportului de arme de calibru mic și de alte echipamente conexe destinate exclusiv să fie utilizate în cadrul patrulelor internaționale care asigură securitatea în Zona protejată trinațională a râului Sangha pentru apărarea împotriva braconajului, a contrabandei cu fildeș și cu arme și a altor activități care contravin legislației naționale ale Republicii Centrafricane sau obligațiilor juridice internaționale ale acestei țări, astfel cum s-a notificat în prealabil comitetului;”;

                           (b)

                           la alineatul (1) se adaugă litera (d) după cum urmează:

                                       „(d)

                                       vânzării, furnizării, transferului sau exportului de echipamente neletale și furnizării de asistență, inclusiv formare operațională și neoperațională pentru forțele de securitate ale Republicii Centrafricane, destinate exclusiv sprijinirii sau utilizării în cadrul procesului de reformă a sectorului de securitate (RSS) al Republicii Centrafricane, în coordonare cu MINUSCA și astfel cum s-a notificat în prealabil comitetului.”;

                           (c)

                           la alineatul (2), litera (a) se înlocuiește cu următorul text:

                                       „(a)

                                       vânzării, furnizării, transferului sau exportului de echipament militar neletal, destinat exclusiv unor scopuri umanitare sau de protecție și asistenței sau formării tehnice aferente;”.

               2.

               La articolul 2a, alineatul (1) se înlocuiește cu următorul text:
               „(1)   Statele membre iau măsurile necesare pentru a împiedica intrarea sau tranzitul pe teritoriul lor al persoanelor desemnate de comitetul instituit în temeiul punctului 57 din RCSONU 2127 (2013) („comitetul”) drept:

                           (a)

                           persoane participante la acte care subminează pacea, stabilitatea sau securitatea Republicii Centrafricane sau care sprijină aceste acte, incluzând actele care periclitează sau obstrucționează procesul de tranziție politică sau procesul de stabilizare și reconciliere sau care alimentează manifestările de violență;

                           (b)

                           persoane ale căror acțiuni încalcă embargoul asupra armelor stabilit la punctul 54 din RCSONU 2127 (2013) și la articolul 1 din prezenta decizie sau care au vândut t, furniza sau transferat, direct sau indirect, grupărilor armate sau rețelelor infracționale din Republica Centrafricană, sau care au primit arme sau orice fel de material conex sau orice tip de consiliere, formare sau asistență tehnică, inclusiv finanțare și ajutor financiar, în legătură cu activități violente ale grupărilor armate sau ale rețelelor infracționale în Republica Centrafricană;

                           (c)

                           persoane care sunt implicate în planificarea, orchestrarea sau comiterea unor acte care încalcă dreptul internațional al drepturilor omului sau dreptul internațional umanitar, după caz, sau care constituie abuzuri ori încălcări ale drepturilor omului în Republica Centrafricană, inclusiv acte care implică violența sexuală, vizarea civililor, atacuri din motive etnice sau religioase, atacuri asupra școlilor și spitalelor, răpiri și deplasări forțate;

                           (d)

                           persoane care recrutează sau care folosesc copii în conflictul armat din Republica Centrafricană, încălcând astfel dreptul internațional aplicabil;

                           (e)

                           persoane care acordă sprijin grupărilor armate sau rețelelor infracționale prin exploatarea ilicită a resurselor naturale sau prin comercializarea acestora, inclusiv a diamantelor, a aurului, precum și a speciilor faunei și florei sălbatice și a produselor derivate din fauna sau flora sălbatică, în interiorul Republicii Centrafricane sau provenite din aceasta;

                           (f)

                           persoane care împiedică furnizarea de asistență umanitară în Republica Centrafricană sau accesul la asistență umanitară în Republica Centrafricană ori distribuirea acesteia;

                           (g)

                           persoane care sunt implicate în planificarea, orchestrarea, sponsorizarea sau desfășurarea de atacuri împotriva misiunilor ONU sau a prezențelor internaționale pentru asigurarea securității, inclusiv MINUSCA, misiunile Uniunii și operațiile franceze care le sprijină;

                           (h)

                           persoane care sunt lideri ai unei entități desemnate de comitet sau care i-au oferit sprijin sau au acționat pentru ori în numele ori conform instrucțiunilor unei persoane sau entități desemnate de comitet, sau ale unei entități deținute sau controlate de o persoană sau o entitate desemnată de comitet;

                     astfel cum sunt enumerate în anexa la prezenta decizie.”

               3.

               La articolul 2b, alineatul (1) se înlocuiește cu următorul text:
               „(1)   Toate fondurile și resursele economice deținute sau controlate, direct sau indirect, de persoanele sau entitățile desemnate de comitet drept:

                           (a)

                           persoane participante la acte care subminează pacea, stabilitatea sau securitatea Republicii Centrafricane sau care sprijină aceste acte, incluzând actele care periclitează sau obstrucționează procesul de tranziție politică sau procesul de stabilizare și reconciliere sau care alimentează manifestările de violență;

                           (b)

                           persoane ale căror acțiuni încalcă embargoul asupra armelor stabilit la punctul 54 din RCSONU 2127 (2013) și la articolul 1 din prezenta decizie sau care au vândut, furnizat sau transferat, direct sau indirect, grupărilor armate sau rețelelor infracționale din Republica Centrafricană, sau care au primit arme sau orice fel de material conex sau orice tip de consiliere, formare sau asistență tehnică, inclusiv finanțare și ajutor financiar, în legătură cu activități violente ale grupărilor armate sau ale rețelelor infracționale în Republica Centrafricană;

                           (c)

                           persoane care sunt implicate în planificarea, orchestrarea sau comiterea unor acte care încalcă dreptul internațional al drepturilor omului sau dreptul internațional umanitar, după caz, sau care constituie abuzuri ori încălcări ale drepturilor omului în Republica Centrafricană, inclusiv acte care implică violența sexuală, vizarea civililor, atacuri din motive etnice sau religioase, atacuri asupra școlilor și spitalelor, răpiri și deplasări forțate;

                           (d)

                           persoane care recrutează sau care folosesc copii în conflictul armat din Republica Centrafricană, încălcând astfel dreptul internațional aplicabil;

                           (e)

                           persoane care acordă sprijin grupărilor armate sau rețelelor infracționale prin exploatarea ilicită a resurselor naturale sau prin comercializarea acestora, inclusiv a diamantelor, a aurului, precum și a speciilor faunei și florei sălbatice și a produselor derivate din fauna sau flora sălbatică, în interiorul Republicii Centrafricane sau provenite din aceasta;

                           (f)

                           persoane care împiedică furnizarea de asistență umanitară în Republica Centrafricană sau accesul la asistență umanitară în Republica Centrafricană ori distribuirea acesteia;

                           (g)

                           persoane care sunt implicate în planificarea, orchestrarea, sponsorizarea sau desfășurarea de atacuri împotriva misiunilor ONU sau a prezențelor internaționale pentru asigurarea securității, inclusiv MINUSCA, misiunile Uniunii și operațiile franceze care le sprijină;

                           (h)

                           persoane care sunt lideri ai unei entități desemnate de comitet sau care i-au oferit sprijin sau au acționat pentru ori în numele ori conform instrucțiunilor unei persoane sau entități desemnate de comitet, sau ale unei entități deținute sau controlate de o persoană sau o entitate desemnată de comitet,

                     se îngheață.
               Lista persoanelor și a entităților menționate în prezentul alineat figurează în anexa la prezenta decizie.”

         Articolul 2
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Luxemburg, 11 aprilie 2016.

            Pentru Consiliu

            Președintele

         M.H.P. VAN DAM

      (1)  Decizia 2013/798/PESC din 23 decembrie 2013 privind măsuri restrictive împotriva Republicii Centrafricane (JO L 352, 24.12.2013, p. 51).


title: 2008/190/CE: Decizia Consiliului din 18 februarie 2008 privind încheierea Acordului între Comunitatea Europeană și Republica Moldova cu privire la anumite aspecte legate de serviciile aeriene

text:
               5.3.2008

               RO

               Jurnalul Oficial al Uniunii Europene

               L 60/24

      DECIZIA CONSILIULUI

   din 18 februarie 2008
   privind încheierea Acordului între Comunitatea Europeană și Republica Moldova cu privire la anumite aspecte legate de serviciile aeriene
   (2008/190/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 80 alineatul (2), coroborat cu articolul 300 alineatul (2) primul paragraf prima teză și cu articolul 300 alineatul (3) primul paragraf,
   având în vedere propunerea Comisiei,
   având în vedere avizul Parlamentului European (1),
   întrucât:

               (1)

               Printr-o decizie din 5 iunie 2003, Consiliul a autorizat Comisia să deschidă negocieri cu țări terțe privind înlocuirea anumitor dispoziții din acordurile bilaterale în vigoare printr-un acord comunitar.

               (2)

               În numele Comunității, Comisia a negociat un acord cu Republica Moldova cu privire la anumite aspecte legate de serviciile aeriene, în conformitate cu mecanismele și directivele prevăzute în anexa la Decizia din 5 iunie 2003.

               (3)

               Acordul a fost semnat în numele Comunității și sub rezerva încheierii sale la o dată ulterioară, în conformitate cu Decizia 2006/345/CE a Consiliului (2).

               (4)

               Acordul ar trebui să fie aprobat,

         DECIDE:
   Articolul 1
   Acordul între Comunitatea Europeană și Republica Moldova cu privire la anumite aspecte legate de serviciile aeriene se aprobă, prin prezenta decizie, în numele Comunității.
   Articolul 2
   Președintele Consiliului este autorizat prin prezenta decizie să desemneze persoana/persoanele împuternicită (împuternicite) să efectueze notificarea prevăzută la articolul 8 alineatul (1) din acord.

      Adoptată la Bruxelles, 18 februarie 2008.

            Pentru Consiliu

            Președintele

         D. RUPEL

      (1)  Avizul din 16 mai 2006 (nepublicat încă în Jurnalul Oficial).

      (2)  JO L 126, 13.5.2006, p. 23.


title: Decizia (UE) 2017/235 a Consiliului din 7 februarie 2017 privind încheierea, în numele Uniunii, a Acordului dintre Uniunea Europeană și Insulele Solomon privind exonerarea de obligația de a deține viză de scurtă ședere

text:
               11.2.2017

               RO

               Jurnalul Oficial al Uniunii Europene

               L 36/7

         DECIZIA (UE) 2017/235 A CONSILIULUI
   din 7 februarie 2017
   privind încheierea, în numele Uniunii, a Acordului dintre Uniunea Europeană și Insulele Solomon privind exonerarea de obligația de a deține viză de scurtă ședere
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 77 alineatul (2) litera (a), coroborat cu articolul 218 alineatul (6) al doilea paragraf litera (a) punctul (v),
   având în vedere propunerea Comisiei Europene,
   având în vedere aprobarea Parlamentului European (1),
   întrucât:

               (1)

               Comisia a negociat, în numele Uniunii, un acord cu Insulele Solomon privind exonerarea de obligația de a deține viză de scurtă ședere (denumit în continuare „acordul”).

               (2)

               În conformitate cu Decizia (UE) 2016/1888 a Consiliului (2), acordul a fost semnat și se aplică cu titlu provizoriu de la 8 octombrie 2016.

               (3)

               Acordul instituie un comitet mixt de experți de gestionare a acordului. Uniunea urmează să fie reprezentată în cadrul acestui comitet mixt de către Comisie, care ar trebui să fie asistată de reprezentanți ai statelor membre.

               (4)

               Prezenta decizie constituie o dezvoltare a dispozițiilor acquis-ului Schengen la care Regatul Unit nu participă, în conformitate cu Decizia 2000/365/CE a Consiliului (3); prin urmare, Regatul Unit nu participă la adoptarea prezentei decizii, nu îi revin obligații în temeiul acesteia și aceasta nu i se aplică.

               (5)

               Prezenta decizie reprezintă o dezvoltare a dispozițiilor acquis-ului Schengen la care Irlanda nu participă, în conformitate cu Decizia 2002/192/CE a Consiliului (4); prin urmare, Irlanda nu participă la adoptarea prezentei decizii, nu îi revin obligații în temeiul acesteia și aceasta nu i se aplică.

               (6)

               Acordul ar trebui să fie aprobat,

         ADOPTĂ PREZENTA DECIZIE:
   Articolul 1
   Prin prezenta decizie se aprobă, în numele Uniunii, Acordul dintre Uniunea Europeană și Insulele Solomon privind exonerarea de obligația de a deține viză de scurtă ședere.
   Articolul 2
   Președintele Consiliului efectuează, în numele Uniunii, notificarea prevăzută la articolul 8 alineatul (1) din acord (5).
   Articolul 3
   Comisia, asistată de reprezentanți ai statelor membre, reprezintă Uniunea în cadrul comitetului mixt de experți instituit în temeiul articolului 6 din acord.
   Articolul 4
   Prezenta decizie intră în vigoare la data adoptării.

      Adoptată la Bruxelles, 7 februarie 2017.

            Pentru Consiliu

            Președintele

         L. GRECH

      (1)  Aprobarea din 1 decembrie 2016.

      (2)  Decizia (UE) 2016/1888 a Consiliului din 24 iunie 2016 privind semnarea, în numele Uniunii, și aplicarea cu titlu provizoriu a Acordului dintre Uniunea Europeană și Insulele Solomon privind exonerarea de obligația de a deține viză de scurtă ședere (JO L 292, 27.10.2016, p. 1).

      (3)  Decizia 2000/365/CE a Consiliului din 29 mai 2000 privind solicitarea Regatului Unit al Marii Britanii și Irlandei de Nord de a participa la unele dintre dispozițiile acquis-ului Schengen (JO L 131, 1.6.2000, p. 43).

      (4)  Decizia 2002/192/CE a Consiliului din 28 februarie 2002 privind solicitarea Irlandei de a participa la unele dintre dispozițiile acquis-ului Schengen (JO L 64, 7.3.2002, p. 20).

      (5)  Data intrării în vigoare a acordului se va publica în Jurnalul Oficial al Uniunii Europene de către Secretariatul General al Consiliului.


title: Decizia (UE) 2015/997 a Consiliului din 16 iunie 2008 privind semnarea, în numele Comunității Europene, a Acordului de stabilizare și de asociere între Comunitățile Europene și statele membre ale acestora, pe de o parte, și Bosnia și Herțegovina, pe de altă parte

text:
               30.6.2015

               RO

               Jurnalul Oficial al Uniunii Europene

               L 164/1

         DECIZIA (UE) 2015/997 A CONSILIULUI
   din 16 iunie 2008
   privind semnarea, în numele Comunității Europene, a Acordului de stabilizare și de asociere între Comunitățile Europene și statele membre ale acestora, pe de o parte, și Bosnia și Herțegovina, pe de altă parte
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 310 coroborat cu articolul 300 alineatul (2) primul paragraf prima teză,
   având în vedere propunerea Comisiei,
   întrucât:

               (1)

               Negocierile cu Bosnia și Herțegovina privind Acordul de stabilizare și de asociere între Comunitățile Europene și statele membre ale acestora, pe de o parte, și Bosnia și Herțegovina, pe de altă parte, au fost finalizate.

               (2)

               Dispozițiile comerciale cuprinse în acord au un caracter excepțional, legat de politica pusă în aplicare în cadrul procesului de stabilizare și de asociere, și nu vor constitui, pentru Uniunea Europeană, un precedent în domeniul politicii comerciale a Comunității față de țările terțe, altele decât cele din Balcanii de Vest.

               (3)

               Acordul ar trebui semnat în numele Comunității Europene sub rezerva încheierii acestuia la o dată ulterioară,

         DECIDE:
   Articolul 1
   Prin prezenta decizie se aprobă semnarea în numele Comunității a Acordului de stabilizare și de asociere între Comunitățile Europene și statele membre ale acestora, pe de o parte, și Bosnia și Herțegovina, pe de altă parte, sub rezerva încheierii acordului menționat.
   Textul acordului se atașează la prezenta decizie.
   Articolul 2
   Președintele Consiliului este autorizat prin prezenta decizie să desemneze persoana (persoanele) împuternicită (împuternicite) să semneze acordul în numele Comunității Europene, sub rezerva încheierii acestuia.

      Adoptată la Luxemburg, 16 iunie 2008.

            Pentru Consiliu

            Președintele

         D. RUPEL


title: Decizia Consiliului din 18 iunie 1998 privind încheierea unui Acord privind recunoașterea reciprocă în materie de evaluare a conformității, de certificate și de marcaje între Comunitatea Europeană și Australia

text:
Anunţ juridic important

|

31998D0508

Jurnalul Oficial L 229 , 17/08/1998 p. 0001 - 0002 ediţie specială în limba cehă capitol 11 volum 29 p. 97  - 98 ediţie specială în limba estonă capitol 11 volum 29 p. 97  - 98 ediţie specială în limba maghiară capitol 11 volum 29 p. 97  - 98 ediţie specială în limba lituaniană capitol 11 volum 29 p. 97  - 98 LV.ES capitol 11 volum 29 p. 97  - 98 MT.ES capitol 11 volum 29 p. 97  - 98 PL.ES capitol 11 volum 29 p. 97  - 98 SK.ES capitol 11 volum 29 p. 97  - 98 ediţie specială în limba slovenă capitol 11 volum 29 p. 97  - 98

		19980618Decizia Consiliuluidin 18 iunie 1998privind încheierea unui Acord privind recunoașterea reciprocă în materie de evaluare a conformității, de certificate și de marcaje între Comunitatea Europeană și Australia(98/508/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 113, coroborat cu articolul 228 alineatul (2) prima teză și articolul 228 alineatul (3) primul paragraf și articolul 228 alineatul (4),având în vedere propunerea Comisiei,întrucât Acordul privind recunoașterea reciprocă în materie de evaluare a conformității, de certificare și de marcaje între Comunitatea Europeană și Australia a fost negociat și parafat la 19 iulie 1996 și trebuie aprobat;întrucât anumite aspecte de punere în aplicare au fost încredințate comitetului mixt instituit de acordul menționat, în special competența de a modifica anumite elemente ale anexelor sale sectoriale;întrucât se cuvine să se definească procedurile interne necesare bunei funcționări a acordului și Comisia ar trebui împuternicită să întreprindă anumite adaptări tehnice ale acordului și să ia anumite decizii privind punerea sa în aplicare,DECIDE:Articolul 1Acordul privind recunoașterea reciprocă în materie de evaluare a conformității, de certificate și de marcaje între Comunitatea Europeană și Australia, inclusiv anexele sale și declarațiile comune care îl însoțesc se aprobă în numele Comunității Europene.Textul acordului, al anexelor și al declarațiilor comune este atașat la prezenta decizie.Articolul 2Președintele Consiliului este autorizat să numească persoanele împuternicite să semneze acordul prin care Comunitatea își asumă obligații și să transmită, în numele Comunității, notificarea menționată la articolul 14 din acord [1].Articolul 3(1) Comisia, asistată de comitetul special desemnat de către Consiliu, reprezintă Comunitatea în cadrul comitetului mixt prevăzut la articolul 12 din acord. Ea procedează, după consultarea comitetului special, la numirile, notificările, schimbul de informații și la cererile de verificări prevăzute la articolul 8 alineatul (2) și la articolul 12 alineatul (4) literele (c), (d) și (e) din acord.(2) Poziția Comunității referitor la deciziile pe care trebuie să le ia comitetul mixt este adoptată, în ceea ce privește modificările care trebuie aduse secțiunilor I-IV din anexele sectoriale [articolul 12 alineatul (4) literele (a) și (b) și articolul 12 alineatul (6) din acord] și verificările conformității, în conformitate cu articolul 8 și articolului 12 alineatul (6) litera (d) din acord, de către Comisie, după consultarea comitetului special menționat la alineatul (1) din prezentul articol.(3) Pentru orice alt aspect, poziția Comunității în cadrul comitetului mixt este adoptată de Consiliu, hotărând cu majoritate calificată, la propunerea Comisiei.Articolul 4Prezenta decizie se publică în Jurnalul Oficial al Comunităților Europene.Adoptată la Luxemburg, 18 iunie 1998.Pentru ConsiliuPreședinteleG. Strang[1] Data intrării în vigoare a acordului se va publica în Jurnalul Oficial al Comunităților Europene.--------------------------------------------------


title: 2009/5/CE: Decizia Băncii Centrale Europene din 18 decembrie 2008 cu privire la amânarea utilizării sistemului de rotație în Consiliul guvernatorilor Băncii Centrale Europene (BCE/2008/29)

text:
               7.1.2009

               RO

               Jurnalul Oficial al Uniunii Europene

               L 3/4

      DECIZIA BĂNCII CENTRALE EUROPENE

   din 18 decembrie 2008
   cu privire la amânarea utilizării sistemului de rotație în Consiliul guvernatorilor Băncii Centrale Europene
   (BCE/2008/29)
   (2009/5/CE)
   CONSILIUL GUVERNATORILOR BĂNCII CENTRALE EUROPENE,
   având în vedere Statutul Sistemului European al Băncilor Centrale și al Băncii Centrale Europene (denumit în continuare „Statutul SEBC”), în special articolul 10.2,
   întrucât:

               (1)

               Conform Deciziei 2008/608/CE a Consiliului din 8 iulie 2008 în conformitate cu articolul 122 alineatul (2) din tratat privind adoptarea de către Slovacia a monedei unice la 1 ianuarie 2009 (1), Slovacia îndeplinește condițiile necesare pentru adoptarea monedei euro, iar derogarea în favoarea sa prevăzută la articolul 4 din Actul de aderare (2) încetează începând cu 1 ianuarie 2009.

               (2)

               Ca urmare a adoptării euro de către Slovacia, numărul membrilor Consiliului guvernatorilor Băncii Centrale Europene (BCE) va depăși douăzeci și unu. Articolul 10.2 din Statutul SEBC prevede că, începând cu data de la care numărul membrilor Consiliului guvernatorilor depășește douăzeci și unu, fiecare membru al Comitetului executiv va dispune de un vot și numărul guvernatorilor cu drept de vot va fi de cincisprezece. Acesta specifică, de asemenea, regulile privind rotația drepturilor de voturi. Conform articolului 10.2 a șasea liniuță, Consiliul guvernatorilor, hotărând cu o majoritate de două treimi din numărul total al membrilor săi, cu sau fără drept de vot, poate decide amânarea utilizării sistemului de rotație până la data la care numărul de guvernatori depășește optsprezece.

               (3)

               Considerentul 6 din Recomandarea BCE/2003/1 din 3 februarie 2003 pentru o Decizie a Consiliului de modificare a articolului 10.2 din Statutul Sistemului European al Băncilor Centrale și al Băncii Centrale Europene (3) și considerentul 6 din Decizia 2003/223/CE a Consiliului reunit la nivel de șefi de stat sau de guvern din 21 martie 2003 privind modificarea articolului 10.2 din Statutul Sistemului European al Băncilor Centrale și al Băncii Centrale Europene (4) se referă la posibilitatea luării unei decizii de amânare a utilizării sistemului de rotație astfel încât să fie evitată situația ca guvernatorii din cadrul unui grup să dispună de o frecvență a exercitării drepturilor de vot de 100 %. Utilizarea sistemului de rotație începând cu data de la care numărul guvernatorilor depășește cincisprezece ar necesita introducerea unor aranjamente excepționale pentru a se asigura că primul grup de guvernatori nu va dispune de o frecvență a exercitării drepturilor de vot mai mică decât cel de-al doilea grup. O opțiune pentru asigurarea îndeplinirii acestei condiții ar fi alocarea a cinci drepturi de vot primului grup. Aceasta ar determina, totuși, o frecvență a exercitării drepturilor de vot de 100 % pentru membrii primului grup și ar contraveni intenției ca toți guvernatorii să se supună sistemului de rotație. Aranjamentele alternative având ca scop evitarea frecvenței exercitării drepturilor de vot de 100 % ar însemna sporirea în mod semnificativ a complexității sistemului de rotație.

               (4)

               În urma unei deliberări meticuloase, Consiliul guvernatorilor a stabilit că beneficiile amânării până la data la care numărul guvernatorilor depășește optsprezece sunt mai mari decât beneficiile punerii în aplicare a sistemului de rotație la data la care numărul guvernatorilor depășește cincisprezece, evitându-se astfel introducerea unor elemente de complexitate suplimentare în sistemul tranzitoriu de rotație pe două grupuri. Prin urmare, este necesară amânarea utilizării sistemului de rotație până la data la care numărul guvernatorilor va depăși optsprezece,

         DECIDE:
   Articolul 1
   Utilizarea sistemului de rotație prevăzut la articolul 10.2 din Statutul SEBC se amână până la data la care numărul guvernatorilor din Consiliul guvernatorilor BCE va depăși optsprezece.
   Articolul 2
   Prezenta decizie intră în vigoare la 1 ianuarie 2009.

      Adoptată la Frankfurt pe Main, 18 decembrie 2008.

            Președintele BCE

         Jean-Claude TRICHET

      (1)  JO L 195, 24.7.2008, p. 24.

      (2)  Act privind condițiile de aderare a Republicii Cehe, a Republicii Estonia, a Republicii Cipru, a Republicii Letonia, a Republicii Lituania, a Republicii Ungare, a Republicii Malta, a Republicii Polone, a Republicii Slovenia și a Republicii Slovace și adaptările tratatelor pe care se întemeiază Uniunea Europeană (JO L 236, 23.9.2003, p. 33).

      (3)  JO C 29, 7.2.2003, p. 6.

      (4)  JO L 83, 1.4.2003, p. 66.


title: 2008/459/CE: Decizia Consiliului din 6 iunie 2008 de numire a unui membru britanic în cadrul Comitetului Regiunilor

text:
               19.6.2008

               RO

               Jurnalul Oficial al Uniunii Europene

               L 160/30

      DECIZIA CONSILIULUI

   din 6 iunie 2008
   de numire a unui membru britanic în cadrul Comitetului Regiunilor
   (2008/459/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 263,
   având în vedere propunerea Guvernului Regatului Unit,
   întrucât:

               (1)

               La 24 ianuarie 2006, Consiliul a adoptat Decizia 2006/116/CE (1) de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2006 și 25 ianuarie 2010.

               (2)

               Un post de membru în cadrul Comitetului Regiunilor a devenit vacant ca urmare a demisiei domnului Conor MURPHY,

         DECIDE:
   Articolul 1
   Domnul Roger KNOX, Member of the East Lothian Council, este numit în calitate de membru al Comitetului Regiunilor pentru durata restantă a mandatului, respectiv până la 25 ianuarie 2010.
   Articolul 2
   Prezenta decizie produce efecte de la data adoptării sale.

      Adoptată la Luxembourg, 6 iunie 2008.

            Pentru Consiliu

            Președintele

         A. VIZJAK

      (1)  JO L 56, 25.2.2006, p. 75.


title: Decizia Consiliului din 18 iulie 1988 privind încheierea Acordului de cooperare dintre Comunitatea Economică Europeană și Confederația Elvețiană privind cercetarea și dezvoltarea în domeniul lemnului, inclusiv pluta, ca materie primă regenerabilă

text:
Anunţ juridic important

|

31988D0404

Jurnalul Oficial L 195 , 23/07/1988 p. 0074 - 0074 ediţie specială în limba cehă capitol 11 volum 16 p. 204  - 204 ediţie specială în limba estonă capitol 11 volum 16 p. 204  - 204 ediţie specială în limba maghiară capitol 11 volum 16 p. 204  - 204 ediţie specială în limba lituaniană capitol 11 volum 16 p. 204  - 204 LV.ES capitol 11 volum 16 p. 204  - 204 MT.ES capitol 11 volum 16 p. 204  - 204 PL.ES capitol 11 volum 16 p. 204  - 204 SK.ES capitol 11 volum 16 p. 204  - 204 ediţie specială în limba slovenă capitol 11 volum 16 p. 204  - 204

		19880718Decizia Consiliuluidin 18 iulie 1988privind încheierea Acordului de cooperare dintre Comunitatea Economică Europeană și Confederația Elvețiană privind cercetarea și dezvoltarea în domeniul lemnului, inclusiv pluta, ca materie primă regenerabilă(88/404/CEE)CONSILIUL COMUNITĂȚILOR EUROPENE,având în vedere Tratatul de instituire a Comunității Europene, în special articolul 235,având în vedere propunerea Comisiei,având în vedere avizul Parlamentului European [1],întrucât Consiliul adoptă, prin Decizia 86/235/CEE [2], un program de cercetare în sectorul materialelor (materii prime și materiale avansate) (1986-1989), care include un subprogram în domeniul lemnului, inclusiv pluta, ca materie primă regenerabilă; întrucât articolul 6 din decizia menționată anterior autorizează Comisia să negocieze acorduri cu țări terțe, în special cele care participă la cooperarea europeană în domeniul cercetării științifice și tehnice (COST), în vederea asocierii lor totale sau parțiale la programul de cercetare menționat anterior;întrucât Consiliul a aprobat, în numele Comunității Economice Europene, prin Decizia 87/177/CEE [3], Acordul-cadru de cooperare științifică și tehnică dintre Comunitățile Europene și, între altele, Confederația Elvețiană;întrucât este necesar ca prezentul acord să fie aprobat;întrucât tratatul nu a prevăzut puterile de acțiune necesare în acest scop, altele decât cele din articolul 235,DECIDE:Articolul 1Acordul de cooperare dintre Comunitatea Economică Europeană și Confederația Elvețiană privind cercetarea și dezvoltarea în domeniul lemnului, inclusiv pluta, ca materie primă regenerabilă se aprobă în numele Comunității.Textul acordului se atașează la prezenta decizie.Articolul 2Președintele Consiliului procedează la notificarea prevăzută la articolul 9 din acord [4].Adoptată la Bruxelles, 18 iulie 1988.Pentru ConsiliuPreședinteleY. Pottakis[1] JO C 167, 27.6.1988.[2] JO L 159, 14.6.1986, p. 36.[3] JO L 71, 14.3.1987, p. 29.[4] Data intrării în vigoare a acordului se publică în Jurnalul Oficial al Comunităților Europene de către Secretariatul General al Consiliului.--------------------------------------------------